cyanic-selkie/wikianc huggingface dataset:
বাংলাদেশের হাওরের তালিকা
নদীমাতৃক বাংলাদেশে বিভিন্ন প্রকার জলাধার ছড়িয়ে ছিটিয়ে রয়েছে যাদের মধ্যে অন্যতম হলো হাওর। বাংলাদেশ হাওর ও জলাভূমি উন্নয়ন বোর্ডের তথ্যানুসারে দেশে মোট ৪১৪টি হাওর রয়েছে; তবে, বাংলাদেশ পানি উন্নয়ন বোর্ডের হিসাবানুসারে হাওরের সংখ্যা ৪২৩টি।
এবিনাকি উপজাতি
এবিনাকি হচ্ছে একটি আদি আমেরিকান উপজাতি এবং ফার্স্ট নেশন।
শবনম বুবলি
প্রাথমিক জীবন
বুবলি বাংলাদেশের নোয়াখালী জেলার সোনাইমুড়িতে জন্মগ্রহণ করেন। তিনি অর্থনীতিতে সরকারি তিতুমীর কলেজ থেকে স্নাতক পাস করেন। তিনি বর্তমানে ঢাকা বিশ্ববিদ্যালয়-এ এমবিএ পড়ছেন। চার ভাই বোনের মধ্যে বুবলি তৃতীয়। বড় বোন নাজনীন মিমি ও আরেক বোন শারমিন সুইটি, যিনি একটি বেসরকারী চ্যানেলের সংবাদ পাঠিকা।
কর্মজীবন
বুবলির কর্মজীবন শুরু হয় সংবাদ পাঠ দিয়ে। তিনি বাংলাদেশের জনপ্রিয় বেসরকারী টেলিভিশন চ্যানেল বাংলাভিশন-এ ২০১৩ সালে সংবাদ পাঠ শুরু করেন। ২০১৬ সালে বসগিরি চলচ্চিত্রের পরিচালক শামীম আহমেদ রনি তাকে এই চলচ্চিত্রে অভিনয়ের প্রস্তাব দিলে তিনি সম্মত হন। অপু বিশ্বাসকে এই চরিত্রের জন্য নির্বাচন করা হয়েছিল। পরে অপু বিশ্বাস নিজেকে এই চলচ্চিত্র থেকে সরিয়ে নিলে তার স্থানে বুবলিকে নির্বাচন করা হয়। এই চলচ্চিত্রে তার বিপরীতে অভিনয় করেন শাকিব খান। এই ছবির শুটিং চলাকালীন তিনি শুটার চলচ্চিত্রে অভিনয়ের প্রস্তাব পান। ছবিটি পরিচালনা করেছেন রাজু চৌধুরী এবং এই ছবিতেও তার বিপরীতে ছিলেন শাকিব খান। চলচ্চিত্র দুটি ঈদুল আযহায় সারাদেশে মুক্তি পায়।
ব্যক্তিগত জীবন
২০২২ সালের ৩ অক্টোবর বুবলি জানান, ২০১৮ সালের ২০ জুলাই তিনি ও শাকিব খান বিয়ে করেন। ২০২০ সালের ২১ মার্চ যুক্তরাষ্ট্রের লং আইল্যান্ড ইহুদি মেডিকেল সেন্টারে তাদের পুত্র সন্তানের জন্ম হয়।
বরিস য়েলৎসিন
বরিস নিকোলায়েভিচ য়েলৎসিন (১ ফেব্রুয়ারি ১৯৩১ - ২৩ এপ্রিল ২০০৭) সোভিয়েত ইউনিয়ন সোভিয়েত ইউনিয়ন এবং রাশিয়ার এন রাজনীতিবিদ এবং রাশিয়া রাশিয়ার রাশিয়ান ফেডারেশনের রাষ্ট্রপতি রাশিয়ার রাষ্ট্রপতি ছিলেন ১৯৯১ থেকে ১৯৯৯ সাল পর্যন্ত। মূলত মিখাইল গর্বাচেভ একটি সমর্থক, ইয়েলৎসিন পেরেস্ত্রোইকা সংস্কারের অধীনে গর্বাচেভের সবচেয়ে শক্তিশালী রাজনৈতিক প্রতিপক্ষের একজন হিসেবে আবির্ভূত হয়। ১৯৮০ এর দশকের শেষের দিকে, ইয়েলটসিন পল্টবুরো -এর প্রার্থী সদস্য ছিলেন, এবং ১৯৮৭ সালের শেষের দিকে প্রতিবাদে পদত্যাগের একটি চিঠি দেন। পল্টবুরোর আগে কেউই পদত্যাগ করেনি। এই আইনটি একটি বিদ্রোহী হিসাবে ইয়েলসিনকে ব্র্যান্ডেড করে এবং একটি অ্যান্টি-প্রতিষ্ঠার চিত্র হিসেবে জনপ্রিয়তা বৃদ্ধির দিকে পরিচালিত করে।
জন্ম ও শিক্ষাজীবন
বরিস ইয়েলৎসিন জন্মগ্রহণ করেন ১ ফেব্রুয়ারি ১৯৩১ তারিখে বুটকা, রাশিয়ার বটকা, তালিতস্কি জেলা, সভারডলভস্ক, ইউএসএসআর, এ গ্রামে।
কর্মজীবন
ইয়েলসিন ১৯৯১ থেকে ১৯৯৯ সাল পর্যন্ত রাশিয়া রাষ্ট্রপতি ছিলেন।
ক্যামেরুন ডেভলিন
ক্যামেরুন পিটার ডেভলিন (Cameron Devlin, ; জন্ম: ৭ জুন ১৯৯৮; ক্যামেরুন ডেভলিন নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে স্কটিশ ক্লাব হার্ট অব মিডলোদিয়ান এবং অস্ট্রেলিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৫ সালে, ডেভলিন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
ক্যামেরুন পিটার ডেভলিন ১৯৯৮ সালের ৭ই জুন তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ডেভলিন কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।
ক্যানেলটন কটন মিল
ক্যানেলটন কটন মিল, যা ইন্ডিয়ানা কটন মিল নামেও পরিচিত, ক্যানেলটন, ইন্ডিয়ানা, যুক্তরাষ্ট্রের একটি ঐতিহাসিক স্থাপত্য। নিউ ইংল্যান্ডের বাইরে টেক্সটাইল মিলিং সম্প্রসারণের প্রচেষ্টা হিসাবে ১৮৪৯ সালে এটি নির্মিত হয়েছিল। এটি আলেঘেনি পর্বতমালার পশ্চি্মের বৃহত্তম শিল্প ভবন ছিল। শিল্প স্থপতি থমাস আলেকজান্ডার টেফ্ট এর ডিজাইন করেছিলেন। ১৯৯১ সালে একে একটি জাতীয় ঐতিহাসিক ল্যান্ডমার্ক ঘোষণা করা হয়।
ইতিহাস
বাম|থাম্ব| ক্যানেলটন কটন মিল ১৯৭৪ সালে বাম|থাম্ব| ১৯৮১ সালে ক্যানেলটন কটন মিল ১৮৪৯ সালে ক্যানেলটন কটন মিলের নির্মাণ কাজ শুরু হয় এবং ১৮৫১ সালে তা সমাপ্ত হয়। এর ডিজাইন করেছেন রোড আইল্যান্ড এর স্থপতি থমাস আলেকজান্ডার টেফ্ট। কারখানাটি একসময় মার্কিন যুক্তরাষ্ট্রের আলেঘেনি পর্বতমালার পশ্চি্মের সর্বৃবহৎ শিল্প ভবন ছিল। এটি প্রাথমিকভাবে প্রায় ৪০০ জন শ্রমিককে নিয়োগ করেছিল, যাদের বেশিরভাগই ছিল নারী এবং মেয়ে। ১৮৯০ সালে সেখানে নিযুক্ত ৩০৯ জন কর্মীর মধ্যে শুধুমাত্র ৭৮ জন পুরুষ শ্রমিক ছিল। ১৯০০ সালের শেষের দিকে, কারখানা টি ৩৫ জন মেয়ে এবং ১৮ বছরের কম বয়সী ১৯ জন ছেলেকে নিয়োগ করেছিল। ডান|থাম্ব|300x300পিক্সেল| ক্যানেলটন কটন মিলের স্থাপত্যচিত্র।
কারখানাটির নির্মাণের পিছনে মুল চালিকাশক্তি ছিল হ্যামিল্টন স্মিথ (১৮০৪-১৮৭৫), যিনি লুইসভিল, কেন্টাকির একজন বিশিষ্ট আইনজীবী ছিলেন। স্মিথ লোয়েল, ম্যাসাচুসেটস এর প্রতিদ্বন্দ্বী একটি পশ্চিমা মিলিং সেন্টার তৈরি করতে চেয়েছিলেন, কিন্তু লোয়েলের জলবিদ্যুৎ চালিত কারখানাগুলির পরিবর্তে স্থানীয়ভাবে উৎপাদিত কয়লা দ্বারা চালিত বাষ্পীয় ইঞ্জিন ব্যবহার করে। স্মিথ এবং তার সহযোগীদের জন্য কাজটি খুব কঠিন প্রমাণিত হয়েছিল, যাদের মধ্যে একজন ছিলেন সলমন পি চেজ, যিনি পরবর্তীতে মার্কিন যুক্তরাষ্ট্রের ট্রেজারি সেক্রেটারি এবং মার্কিন যুক্তরাষ্ট্রের প্রধান বিচারপতি ছিলেন। তারা দুজনেই ডার্টমাউথ কলেজে পড়ার সময় বন্ধু হয়েছিলেন। আরেকজন ছিলেন ইন্ডিয়ানার ফেডারেল বিচারক এলিশা মিলস হান্টিংটন। ১৮৫১ সালে, কারখানা টির নিয়ন্ত্রণ ভাই ডুইট নিউকম্ব (১৮২০-১৮৯২) এবং হোরাটিও ডাল্টন নিউকম্ব (১৮০৯-১৮৭৪)কে দেওয়া হয়েছিল, যারা সফলভাবে এটি পরিচালনা করেছিলেন।
১৯৫৪ সালে কারখানাটি বন্ধ হয়ে যায়। এটি ১৯৭৫ সালে ঐতিহাসিক স্থানগুলির জাতীয় রেজিস্টারে তালিকাভুক্ত হয়েছিল এবং ১৯৯১ সালে একে জাতীয় ঐতিহাসিক ল্যান্ডমার্কের অন্তর্ভুক্ত করা হয়েছিল। কারখানাটিকে একটি ৭০-ইউনিটের, নিম্ন-আয়ের অ্যাপার্টমেন্ট কমপ্লেক্সে অভিযোজিত করে ২০০৩ সালে পুনরুদ্ধার করা হয়েছিল।
অবস্থান এবং নির্মাণ
ওহাইও নদীর মুখোমুখি অবস্থিত, কারখানাটি লম্বা এবং  প্রশস্ত। এর সবচেয়ে আকর্ষণীয় বৈশিষ্ট্য হল  দীর্ঘ টুইন টাওয়ার, যার একটি অগ্নিতারণ পথ ও অপরটি পানি সংরক্ষণ এবং অগ্নি সুরক্ষার জন্য ব্যবহৃত হত। কারখানাটি রোমানস্ক স্টাইলে তৈরি, তবে এটি টেফ্টের মূল ডিজাইন অনুযায়ী তৈরি করা হয়নি। টেফ্টের অঙ্কনে প্রতিটি তলার জন্য আলাদা জানালার মাথা এবং ছাদে সুপ্ত জানালার ডিজাইন ছিল। তার পরিকল্পনায় একটি স্টেপড ফাউন্ডেশনেরও ডিজাইন ছিল। নির্মিণের পরে, সুপ্ত জানালাগুলি সম্পূর্ণরূপে নির্মূল করা হয়েছিল এবং টাওয়ারগুলিতে থাকা ব্যতীত বাকি জানালাগুলি সমস্ত বর্গাকার লিন্টেল দিয়ে আবৃত করা ছিল। বর্গাকার জানালাসহ একটি অর্ধ-বেসমেন্ট দ্বারা স্টেপড ফাউন্ডেশন প্রতিস্থাপন করা হয়েছিল। এর সামগ্রিক প্রভাব টেফ্টের লক্ষ্যের চেয়ে অনেক বেশি তীব্র ছিল।
১৩১৪
১৩১৪ গ্রেগরীয় বর্ষপঞ্জির একটি সাধারণ বছর।
ভদ্ৰা
হিন্দুধৰ্মে ভদ্ৰা শব্দটি বিভিন্ন অর্থ ও বহু দেব-দেবীকে বুঝায়, যেমন- কুবেরের পত্নী, চন্দ্রের কন্যা, পর্বত ও দেবী দুর্গার এক সংগী।
কুবেরের পত্নী
ভদ্ৰা বা যক্ষী, শ্ববি, রিদ্ধি ও কুবেরি হচ্ছে শুভ বিষয়ের দেবী, তাকে উপদেবতা কুবেরের পত্নী হিসাবে বৰ্ণনা করা হয়। ভদ্ৰা ও কুবেরের নলকুবের, মণিগ্রীব ও ময়ূরজা নামে তিনটি পুত্ৰ এবং মীনাক্ষী নামে একটি কন্যাসন্তান ছিল। পরে রাবণ যখন লংকা রাজ্য অধিগ্ৰহণ করে তিনি তার স্বামীর সাথে অলকাপুরীতে স্থানান্তরিত হয়েছিলেন।
চন্দ্রের কন্যা
অন্য এক ব্যাখ্যা অনুযায়ী ভদ্রা ছিল চন্দ্রের কন্যা এবং উতথ্য নামের এক ঋষির সাথে তার বিয়ে হয়েছিল।
রূপলাল দাস
রূপলাল দাস (১৮৪৫-১৯১৩) ছিলেন ঢাকার অত্যন্ত বিলাসবহুল প্রভাশালী জমিদার ও ব্যাংকার । উনিশ শতকের দ্বিতীয়ার্ধে, ঢাকা শহরে ধনে-মানে , নবাব পরিবারের পরই স্থান ছিল রূপলাল দাস এবং তাঁর পরিবারের ।
রূপলাল হাউজ
রূপলাল ঢাকার বিখ্যাত আর্মেনীয় জমিদার আরাতুনের কাছ থেকে বাড়িটি কিনে পুনর্নির্মাণ করেছিলেন।এর নির্মাণ কাল ঊনবিংশ শতাব্দীর ষাটের দশক। মার্টিন এন্ড কোং কোম্পানির একজন স্থপতি এর নকশা প্রণয়ন করেছিলেন। দ্বিতল এই ভবনের স্থাপত্য শৈলী অভিনব। এটি দুইটি অসম অংশে বিভক্ত যার প্রতিটিতে কিছুটা ভিন্ন স্থাপত্য শৈলী দেখা যায়। এর ভিত্তিভূমি ইংরেজি E অক্ষরের ন্যায়।, যার বাহুত্রয় শহরের দিকে প্রসারিত। মাঝের দীর্ঘতম বাহুটির দৈর্ঘ্য ১৮.৩৩ মিটার। ভবনটির ছাদ নির্মাণ করা হয়েছিল 'কোরিনথীয়' রীতিতে। এর উপরে রয়েছে রেনেসাঁ যুগের কায়দায় নির্মিত 'পেডিমেন্ট'। রূপলাল হাউজে দ্বিতীয় তলায় দুটি অংশে বিভিন্ন আয়তনের মোট ৫০টিরও বেশি কক্ষ রয়েছে। এছাড়াও রয়েছে কয়েকটি প্রশস্ত দরবার কক্ষ । ভবনের পশ্চিামংশে দোতলায় অবস্থিত নাচঘরটি আকষণীয়ভাবে তৈরী। এর মেঝে ছিল কাষ্ঠ নির্মিত। পুরো বাড়ি জুড়ে উত্তর-দক্ষিণ পার্ম্বে রয়েছে প্রশস্ত বারান্দা। বারান্দা দুটি ইট-নির্মিত 'সেমি-কোরিনথীয়' স্তম্ভ বা সমায়ত ইটের স্তম্ভের ওপর সংস্থাপিত। নদীর দিকে সম্মুখভাগে ভবনের চূড়াতে একটি বড় ঘড়ি ছিল যা ১৮৯৭ খ্রিস্টাব্দের ভূমিকম্পে ভেঙ্গে পড়ার পড়ে আর ঠিক করা হয়নি।
বংশধর
১৯৪৮ সালের দিকে রূপলাল দাসের পরিবারের সদস্যরা ঢাকা ছেড়ে পাড়ি জমায় কলকাতায় । রূপলাল দাসেরর নামে রূপলাল দাস লেন নামে একটি গলি পথের নাম রয়েছে । আজো রূপলাল দাসের বাড়ি ‘রূপলাল হাউজ’ ইতিহাসের অংশ হয়ে দাড়িয়ে আছে ।
মৃত্যু
তিনি মারা যান ১৯১৩ সালে ।
হলুদ শিরস্ত্রাণযুক্ত ধনেশ
হলুদ শিরস্ত্রাণযুক্ত ধনেশ (Ceratogymna elata), হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় পশ্চিম আফ্রিকার উপকূলীয় বনভূমিতে।
পশ্চিম আফ্রিকার বনভূমির মধ্যে এই ধনেশ হল অন্যতম বড় আকারের ধনেশ। প্রাপ্তবয়স্কদের ওজন ২ কেজি পর্যন্ত হতে পারে। এরা প্রধানত বনভূমির শামিয়ানাতে বসবাস করে এবং মাঝে মাঝে মাটিতে নেমে খাদ্য গ্রহণ করে। এরা ছোটো ছোটো পরিবারে বসবাস করে যেখানে একজন প্রাপ্তবয়স্ক পুরুষ এবং একজন প্রাপ্তবয়স্ক মহিলা থাকবেই। আর এই পরিবারে থাকে ১ থেকে ২ টো অপ্রাপ্তবয়স্ক পাখি। যদিও তারা কোন পিঁপড়ের বাসা বা উইয়ের ঢিপি থেকে খাদ্য গ্রহণ করবার সময়ে দলবদ্ধ ভাবে জমায়েত হয়। এরা মাঝে মাঝে সুশোভিত ঈগলের দ্বারা শিকার হয়ে থাকে। যখন কোন ঈগল তাদের শিকার করতে আসে তখন তারা আচমকা দলবদ্ধ ভাবে প্রকাশ করে নিজেদের এবং অদ্ভুত রকমের এক শব্দ বার করে মুখ দিয়ে যাতে ঈগলরা আচমকা আকস্মিত এরম ব্যবহারে তাদের অঞ্চল ছেড়ে চলে যেতে বাধ্য হয়। সাম্প্রতিক গবেষণাতে দেখা গেছে যে এই পাখিরা ডায়ানা বানরদের মতোই মুখ দিয়ে আওয়াজ করে ঈগলের উপস্থিতি বুঝিয়ে দেয়। বানরদের ক্ষেত্রে এরা মুখ দিয়ে আওয়াজ করে চিতা বাঘের আওয়াজ বুঝিয়ে দেয় কিন্তু ধনেশদের ক্ষেত্রে তারা ঈগলের জন্য এই আওয়াজ ব্যবহার করে থাকে।
জীববিজ্ঞানী অলিভিয়া জাডসন প্রথম এই প্রজাতির ধনেশদের চিহ্নিত করেন এবং বলেন যে তাদের মাথার চুল অ পালকের রঙ তাদেরকে দেখতে অনেকটা বন্য করে তুলেছে।
পশ্চিমবঙ্গ জাতীয় আইনবিজ্ঞান বিশ্ববিদ্যালয়
পশ্চিমবঙ্গ জাতীয় আইনবিজ্ঞান বিশ্ববিদ্যালয়  (ইংরেজি: West Bengal National University of Juridical Sciences, ওয়েস্ট বেঙ্গল ন্যাশানাল ইউনিভার্সিটি অফ জুরিডিক্যাল সায়েন্সেস; সংক্ষেপে ডব্লিউবিএনইউজেএস বা এনইউজেএস) কলকাতার একটি আইনবিজ্ঞান বিশ্ববিদ্যালয়। এটি কলকাতার উপনগরী বিধাননগরে অবস্থিত। এই বিশ্ববিদ্যালয়ে স্নাতক ও স্নাতকোত্তর স্তরে আইনবিজ্ঞানের পাঠ দেওয়া হয়। এই বিশ্ববিদ্যালয়টি অগ্রণী জাতীয় আইন শিক্ষাপ্রতিষ্ঠানগুলির অন্যতম। এখানে ভারতের বার কাউন্সিল প্রস্তাবিত ও প্রযুক্ত পাঁচ বছরের আইন ডিগ্রি মডেলে শিক্ষাদান করা হয়।
১৯৯৯ সালে ভারতের বার কাউন্সিল পশ্চিমবঙ্গ সরকারের সহযোগিতায় এই বিশ্ববিদ্যালয় প্রতিষ্ঠা করেন। লোকসভার প্রাক্তন অধ্যক্ষ সোমনাথ চট্টোপাধ্যায় এই বিশ্ববিদ্যালয়কে পশ্চিমবঙ্গের প্রাক্তন মুখ্যমন্ত্রী জ্যোতি বসুর "মস্তিষ্কপ্রসূত" বলে বর্ণনা করেছিলেন। উল্লেখ্য, জ্যোতি বসু স্বয়ং ছিলেন একজন মিডল টেম্পল ইন'স ব্যারিস্টার।
উচ্চমানের শিক্ষাপ্রতিষ্ঠান হিসেবে জাতীয় আইনবিজ্ঞান বিশ্ববিদ্যালয় বর্তমানে বিশেষ খ্যাতি অর্জন করেছে। লেক্সিসনেক্সিস হ্যালবেরি ল মান্থলি হায়দরাবাদের ন্যাশানাল অ্যাকাডেমি অফ লিগাল স্টাডিক অ্যান্ড রিসার্চ ইউনিভার্সিটি এবং বেঙ্গালুরুর ন্যাশানাল ল স্কুল অফ ইন্ডিয়া ইউনিভার্সিটির সঙ্গে এই বিশ্ববিদ্যালয়কে "টায়ার ওয়ান" আইন শিক্ষাপ্রতিষ্ঠানের স্বীকৃতি দিয়েছে। ২০০৯ সালে আউটলুক পত্রিকা এই বিশ্ববিদ্যালয়কে ভারতের দ্বিতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করে। এর আগে ২০০৮ সালে ওয়াল স্ট্রিট জার্নাল ও মিন্ট ভারতের তৃতীয় সর্বশ্রেষ্ঠ আইন শিক্ষাপ্রতিষ্ঠান বলে উল্লেখ করেছিল। জনপ্রিয় গণমাধ্যমগুলি এই বিশ্ববিদ্যালয়কে "শ্রেষ্ঠ তিন জাতীয় আইন বিশ্ববিদ্যালয়ের অন্যতম" (দ্য হিন্দু), "দেশে আইন শিক্ষার ক্ষেত্রে সর্বাপেক্ষা সম্মানজনক প্রতিষ্ঠানগুলির অন্যতম" (দ্য টেলিগ্রাফ), এবং এই বিশ্ববিদ্যালয়ের ছাত্রছাত্রীদের কৃতিত্ব "তিন বছরের মধ্যে কলকাতাকে বিশ্বমানচিত্রে স্থান করে দেবে" (দ্য টাইমস অফ ইন্ডিয়া) বলে বর্ণনা করে থাকে।
ইতিহাস
থাম্ব|বিশ্ববিদ্যালয়ের অভ্যন্তর
১৯৯৯ সালে বার কাউন্সিল অফ ইন্ডিয়া ও পশ্চিম বঙ্গ সরকারের যৌথ উদ্যোগে পশ্চিমবঙ্গ জাতীয় আইনবিজ্ঞান বিশ্ববিদ্যালয়ের সুচনা হয়।
জেমস মেসান
জেমস নেভিল মেসান (ইংরেজি: James Neville Mason, ; ১৫ই মে ১৯০৯ - ২৭শে জুলাই ১৯৮৪) হলেন একজন ইংরেজ অভিনেতা। হলিউডের অন্যতম শীর্ষ তারকা হওয়ার পূর্বে তিনি ব্রিটিশ চলচ্চিত্র শিল্পে সফলতা অর্জন করেন। তিনি ১৯৪৪ ও ১৯৪৫ সালে যুক্তরাজ্যের শীর্ষ বক্স অফিস তারকা ছিলেন এবং এ সময়ে তার অভিনীত উল্লেখযোগ্য চলচ্চিত্র হল দ্য সেভন্‌থ ভেইল (১৯৪৫) ও দ্য উইকড লেডি (১৯৪৫)। তিনি বাফটা পুরস্কার জয়ী প্রথম চলচ্চিত্র অড ম্যান আউট (১৯৪৭)-এ শ্রেষ্ঠাংশে অভিনয় করে।
তিনি ১৯৫০-এর দশক থেকে ১৯৮০-এর দশকের শুরু পর্যন্ত অনেক সফল ব্রিটিশ ও মার্কিন চলচ্চিত্রে অভিনয় করেছেন। তিনি আ স্টার ইজ বর্ন (১৯৫৪), গ্রেগরি গার্ল (১৯৬৬) ও দ্য ভারডিক্ট (১৯৮২) চলচ্চিত্রে অভিনয় করে তিনি একাডেমি পুরস্কারের মনোনয়ন লাভ করেন। এছাড়া প্রথমোক্ত চলচ্চিত্রের জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে একটি গোল্ডেন গ্লোব বিজয় এবং ললিটা (১৯৬২) ও দ্য ভারডিক্ট (১৯৮২) চলচ্চিত্রের জন্য আরও দুটি গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
মেসান ১৯০৯ সালের ১৫ই মে হাডার্সফিল্ডে জন্মগ্রহণ করেন। তার পিতা জন মেসান ছিলেন একজন ধনী টেক্সটাইল মার্চেন্ট এবং তার মাতা মেবল হাটারস্লি (গন্ট)।
২৯নং ওয়ার্ড, ঢাকা দক্ষিণ সিটি কর্পোরেশন
২৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৫ নং ওয়ার্ড ছিল। ওয়ার্ড নং ২৯ ঢাকা মহানগর পুলিশের চকাবাজার থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন জাহাঙ্গীর আলম বাবুল।
বিবরণ
ওয়ার্ড নম্বর ২৯ ঢাকা মহানগরের ইসলাম বাগ, শায়েস্তা খান রোড, রহমত গঞ্জ লেন, হাজী রহিম বকস লেন, ওয়াটার ওয়ার্কস রোড, হাজী কালু রোড, গণি মিঞার হাট, ফরিয়াপট্রি এলাকা নিয়ে গঠিত।
বাংলাদেশ–হাঙ্গেরি সম্পর্ক
বাংলাদেশ-হাঙ্গেরি সম্পর্ক বাংলাদেশ ও হাঙ্গেরির দ্বিপাক্ষিক সম্পর্কের কথা উল্লেখ করে। দু'দেশের সম্পর্ককে আন্তরিক হিসাবে বিবেচনা করা হয়েছে, উভয় দেশ তাদের আরও জোরদার করার লক্ষ্যে কাজ করছে। উভয় দেশেরই আবাসিক রাষ্ট্রদূত নেই।
শিক্ষাগত সম্পর্ক
বাংলাদেশ ও হাঙ্গেরি শিক্ষা খাতে একে অপরের সাথে সহযোগিতা করে আসছে। হাঙ্গেরি বাংলাদেশী শিক্ষার্থীদের বৃত্তি প্রদান করে আসছে। উভয় দেশই শিক্ষা খাতে বিনিময়ের প্রয়োজনীয়তার উপর জোর দিয়েছে।
অর্থনৈতিক সম্পর্ক
বাংলাদেশ ও হাঙ্গেরি দ্বিপাক্ষিক অর্থনৈতিক কার্যক্রম সম্প্রসারণে তাদের আগ্রহ দেখিয়েছে এবং তা নিশ্চিত করার জন্য প্রয়োজনীয় পদক্ষেপ গ্রহণ করেছে। বাংলাদেশের পাট ও পাটজাত পণ্য, চামড়া ও চামড়াজাত পণ্য, সিরামিকস, ফার্মাসিউটিক্যালস এবং তৈরি পোশাকগুলি হাঙ্গেরীয় বাজারে বিপুল সম্ভাবনাযুক্ত পণ্য হিসাবে চিহ্নিত করা হয়েছে। হাঙ্গেরিয়ান ব্যবসায়ীরা বাংলাদেশে বিনিয়োগে আগ্রহ প্রকাশ করেছে এবং দু'দেশের মধ্যে দ্বিপক্ষীয় বাণিজ্য ও বিনিয়োগের উন্নতির সম্ভাব্য উপায়গুলি অনুসন্ধান করার জন্য তাদের প্রতিনিধি দল পাঠিয়েছে।
অভিভাসী সম্পর্ক
আশ্রয়প্রার্থী এবং এশিয়া ও আফ্রিকার দেশগুলির অন্যান্যদের সাথে বাংলাদেশ থেকে আসা অভিবাসীরা পশ্চিম ইউরোপ এবং স্ক্যান্ডিনেভিয়ার দেশগুলিতে পৌঁছানোর জন্য হাঙ্গেরিকে একটি ট্রানজিট দেশ হিসাবে ব্যবহার করে। খুব কম লোক হাঙ্গেরিতে বসতি স্থাপন করেছে। ইউএনএইচসিআর হাঙ্গেরিতে বহুসংস্কৃতি ও অভিবাসীদের প্রচারে একটি বাংলাদেশ পরিবারকে প্রচারণায় ব্যবহার করেছিল।
জেলে ত্রিশ বছর
জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস হচ্ছে ত্রৈলোক্যনাথ চক্রবর্তী রচিত আত্মজীবনীমূলক গ্রন্থ। বইটি ১৯৫৩ সালে প্রথম প্রকাশিত হয় এবং ব্যক্তিগত উদ্যোগে লেখক নিজেই প্রকাশ করেন।
নিষিদ্ধ ও বাজেয়াপ্ত
জেলে ত্রিশ বছর বইটি তদানীন্তন পাকিস্তান সরকার নিষিদ্ধ ও বাজেয়াপ্ত ঘোষণা করে।
আন্দামানের জীবন
এই বইয়ে আন্দামানের সেলুলার জেলের বন্দিদের জীবনের মর্মস্পর্শী বিবরণ আছে। আন্দামানের বন্দি জীবন ছিলো অমানবিক ও দুঃসহ। প্রায় জনমানবহীন দ্বীপের মধ্যে বিচ্ছিন্ন অবস্থায় ছোট ছোট সেলে আবদ্ধ থাকার সশ্রম দণ্ডে অনেকেই মানসিক ভারসাম্য হারিয়ে ফেলতেন, কেউ কেউ আত্মহত্যা পর্যন্ত করতেন।
আলোকচিত্র
উক্ত বইটিতে তার সংগৃহীত ৩২০ জন বিপ্লবী ও স্বাধীনতা সংগ্রামীদের আলোকচিত্র আছে। এর সাথে আছে বহু বিপ্লবীর নাম, নিবাস, সংক্ষিপ্ত পরিচয় ও বিপ্লবী কর্মকান্ডের বিবরন। ভারতীয় স্বাধীনতা আন্দোলনের অন্যতম আকর গ্রন্থ হিসেবে এই বইটি সুপরিচিত।
অন্ধকারে ভয়
অন্ধকারের ভয় বা নেক্টোফোবিয়া বলতে অন্ধকারকে অতিমাত্রায় ভয় পাওয়াকে বোঝায়। Nyctophobia শব্দটি এসেছে night বা রাত থেকে। সাধারণত শিশু এবং প্রাপ্তব়স্কদের অন্ধকারকে ভয় পাওয়াকেই নেক্টোফোবিয়া বলে। অন্ধকারের ভয় বলতে সবসময় অন্ধকারই বোঝায় না; এটি অন্ধকারে লুকানো সম্ভাব্য বা কল্পিত বিপদের ভয়ও হতে পারে। অন্ধকারের কিছু মাত্রার ভয় স্বাভাবিক, বিশেষ করে শিশুর বিকাশের পর্যায় হিসেবে। বেশিরভাগ পর্যবেক্ষকের রিপোর্ট অনুযায়ী, অন্ধকারের ভয় ২ বছর বয়সের আগে খুব কমই দেখা যায়। কিন্তু যখন অন্ধকারের ভয় এমন একটি মাত্রায় পৌঁছায় যা প্যাথলজিকাল হিসাবে বিবেচিত হওয়ার মতো যথেষ্ট গুরুতর, তখন একে কখনও কখনও স্কোটোফোবিয়া (σκότος থেকে - "অন্ধকার"), বা লাইগোফোবিয়া (λυγή - "গোধূলি" থেকে) বলা হয়।
কিছু গবেষক, যেমন সিগমুন্ড ফ্রয়েড থেকে শুরু করে অনেকেই, অন্ধকারের ভয়কে বিচ্ছেদ উদ্বেগ ব্যাধির প্রকাশ বলে মনে করেন।
১৯৬০-এর দশকে বিজ্ঞানীরা স্মৃতির জন্য দায়ী অণুগুলির অনুসন্ধানে পরীক্ষা চালান, সেই পরীক্ষা থেকে তারা একটি বিকল্প তত্ত্ব প্রতিষ্ঠিত করেছিলেন। পরীক্ষায় একটি নিশাচর প্রাণী হিসাবে একটি ইঁদুরকে অন্ধকারকে ভয় পাওয়ার জন্য পরীক্ষা করা হয়েছিল এবং ইঁদুরের মস্তিষ্ক থেকে "স্কোটোফবিন" নামক একটি পদার্থ বের করা হয়েছিল; এবং এই পদার্থটিকেই nyctophobia বা অন্ধকারে ভয় পাওয়ার জন্য দায়ী বলে দাবি করা হয়েছিল। এই ফলাফলগুলি থেকে পরবর্তীতে এর কারণ উদঘাটন করা করা হয়েছিল।
মরজাল ইউনিয়ন
মরজাল ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
অবস্থান ও সীমানা
ইউনিয়নের উত্তরে ধুকুন্দি,উজিলাব বেলাব উপজেলা,পশ্চিমে কুমার টেক,গিলাবের, গাবতলী,যোশর শিবপুর উপজেলা,দক্ষিণে যোশরবাজার,ফুলদি এবং পুর্বে নবিয়াবাদ ও উত্তর বাখরনগর
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠান মরজাল কাজি মোঃ বশির উচ্চ বিদ্যালয়, মরজাল কাটা ঘাট উচ্চ বিদ্যালয়,চারাবাগ উচ্চ বিদ্যালয়, মরজাল জামিয়া মাদ্রাসা, মরজাল মহিলা মাদ্রাসা, মরজাল সরকারি প্রাথমিক বিদ্যালয়, মরজাল মাইছপারা সরকারি প্রাথমিক বিদ্যালয়,চরমরজাল সরকারি প্রাথমিক বিদ্যালয়, চরমরজাল উত্তর পারা সরকারি প্রাথমিক বিদ্যালয়,জিরাহি সরকারি প্রাথমিক বিদ্যালয়,ভিটি মরজাল সরকারি প্রাথমিক বিদ্যালয়,ধুকুনদী সরকারি প্রাথমিক বিদ্যালয়
জনপ্রতিনিধি
'বর্তমান চেয়ারম্যান-'মোঃ আতাউর রহমান
আপেক্ষিক চাকতি
থাম্ব|294x294পিক্সেল|আপেক্ষিক জেট সাধারণ আপেক্ষিকতাবাদে, আপেক্ষিক চাকতি (ইংরেজি - Relativistic disk) - অভিব্যক্তিটি একটি অক্ষ সাপেক্ষে প্রতিসম এবং বিচ্ছিন্ন উৎস দ্বারা উৎপন্ন মহাকর্ষীয় ক্ষেত্রের সাথে সংশ্লিষ্ট একটি অক্ষ সাপেক্ষে প্রতিসম স্ব-সামঞ্জস্যপূর্ণ আইনস্টাইনের ক্ষেত্র সমীকরণগুলির সমাধানগুলির একটি শ্রেণীকে বোঝায়। এমন সমাধান খুঁজে বের করার জন্য, একজনকে সমস্যাটাকে সঠিকভাবে উপস্থাপিত করতে হবে এবং 'বাহ্যিক' সমস্যা, শূন্যস্থানে  আইনস্টাইনের ক্ষেত্র সমীকরণগুলির একটি সীমানা মান সমস্যা যার সমাধানটি বাহ্যিক ক্ষেত্র নির্ধারণ করে, এবং 'ভিতরের' সমস্যা, যার সমাধান পদার্থ-উৎসের তার নিজস্ব মহাকর্ষীয় ক্ষেত্রে তার গঠন এবং গতিবিদ্যাকে নির্ধারণ করে, এই দুই সমস্যার একসঙ্গে সমাধান করতে হবে। বাস্তবে যুক্তিযুক্ত এরকম সমাধানগুলিকে কিছু অতিরিক্ত শর্তাদি যেমন সসীম এবং ধনাত্মক ভর, বাস্তবে যুক্তিসম্মত এরকম পদার্থ এবং সীমিত জ্যামিতিক আকার - এই সবকিছু পূরণ করতে হবে।   যখন আপেক্ষিক স্থির পাতলা চাকতি হল উৎস, তখন তা বর্ণনা করার জন্য সঠিক সমাধানগুলি প্রথম বোননোর এবং স্যাকফিল্ড এবং মরগ্যান এবং মরগ্যান অধ্যয়ন করেন। পরবর্তীকালে, নিশ্চল (ইংরেজি: stationary) এবং স্থির (ইংরেজি: static) পাতলা চাকতির ক্ষেত্রে সঠিক সমাধানের বিভিন্ন শ্রেণী বিভিন্ন লেখকদের দ্বারা প্রাপ্ত হয়েছে। একটি  তড়িচ্চুম্বকীয় ক্ষেত্রের উপস্থিতিতে একটি বর্ণবলয় দ্বারা বেষ্টিত একটি পাতলা চাকতির তাপগতিবিদ্যা এই গবেষণা পত্রে উপস্থাপন করা হয়েছে।
১৩১৫
১৩১৫ গ্রেগরীয় বর্ষপঞ্জির একটি সাধারণ বছর।
লাইবনিৎস ও নিউটনের ক্যালকুলাস বিবাদ
সপ্তদশ শতাব্দীতে আইজাক নিউটন এবং গটফ্রিড লাইবনিৎস এই দুজনের মধ্যে কে প্রথমে ক্যালকুলাস আবিষ্কার করেছিলেন তা নিয়ে একটি বিবাদ সৃষ্টি হয়েছিল। এই বিবাদটিই ইতিহাসে লাইবনিৎস ও নিউটনের ক্যালকুলাস বিবাদ নামে পরিচিত। নিউটন দাবী করেছিলেন, ১৬৬৬ সালে তিনি ক্যালকুলাস আবিষ্কার করেছেন। তার আবিষ্কৃত ক্যালকুলাস ছিল মূলত "ফ্লাক্সিয়ন এবং ফ্লুয়েন্টের পদ্ধতি"। কিন্তু ১৬৬৬ এরও কয়েক দশক পরে তিনি প্রথমবারের মত এই পদ্ধতির কথা গবেষণাপত্র আকারে প্রকাশ করেন। এর মধ্যে অবশ্য তার একটি প্রকাশনার পিছনের পাতায় এ সংক্রান্ত সামান্য কিছু কথা উল্লেখ করেছিলেন। অপরদিকে লাইবনিৎস ১৬৭৪ সালে ক্যালকুলাসের একটি ধরন আবিষ্কার করেন এবং ১৬৮৪ সালেই তা গবেষণাপত্র আকারে প্রকাশ করেন। ১৬৯৬ সালে গিয়্যোম দ্য লোপিতাল লাইবনিৎসের ক্যালকুলাস বিষয়ে একটি লেখা প্রকাশ করেছিলেন। অপরদিকে নিউটন ১৬৯৩ সালে প্রথম ক্যালকুলাসের কিছু অংশ প্রকাশ করেন এবং ১৭০৪ সালে সম্পূর্ণ প্রকাশ করেন। ১৬৭৬ সালে লাইবনিৎস লন্ডন ভ্রমণে গিয়ে নিউটনের একটি অপ্রকাশিত পাণ্ডুলিপি দেখেছিলেন। এ কারণেই প্রশ্ন উত্থাপিত হয়, লাইবনিৎস নিউটনের ধারণার উপর ভিত্তি করেই ক্যালকুলাসের উন্নয়ন ঘটিয়েছিলেন কি-না। এই প্রশ্ন থেকে একটি দীর্ঘ বুদ্ধিবৃত্তিক বিবাদের সূচনা হয়, কে আগে ক্যালকুলাস আবিষ্কার করেছিলেন তা নিয়ে। ১৬৯৯ সাল থেকে হালকা হালকা শুরু হয়ে ১৭১১ সালের পর এই বিবাদ পূর্ণোদ্যমে চলা শুরু করে।
সঙ্কটোত্তর উষ্ণতার জল চুল্লি
সুপারক্রিটিকাল ওয়াটার রিঅ্যাক্টর বা সঙ্কটোত্তর উষ্ণতার জল চুল্লি (এসসিডাব্লুআর) একটি ধারণামূলক চতুর্থ প্রজন্মের চুল্লি। [1] বেশিরভাগ চুল্লিগুলি হালকা জল চুল্লি (এলডাব্লুআর) হিসাবে নকশা করা হয়েছে, যেগুলি সঙ্কটোত্তর চাপে (অর্থাৎ ২২.১ এমপিএরও বেশি) কাজ হবে। এই প্রসঙ্গে সঙ্কটোত্তর উষ্ণতা শব্দটি জলের সঙ্কট বিন্দুকে বোঝায় এবং পারমাণবিক চুল্লির ক্রিটিক্যালিটি ধারণার সাথে বিভ্রান্ত হওয়া উচিত নয়। thumb|সঙ্কটোত্তর উষ্ণতার জল চুল্লি
মোবাইল ফোন
thumb|৯০ এর দশকে ব্যবহৃত বার স্টাইলের কোয়ালকম কিউসিপি-২৭০০ (QCP-2700) মোবাইল ফোন এবং হাল আমলের স্মার্ট ফোন [[আইফোন ৪]] মোবাইল ফোন এক ধরনের যোগাযোগ ব্যবস্থা যাতে বেতার তরঙ্গ ব্যবহৃত হয়ে থাকে। “মোবাইল ফোন” শব্দদ্বয় দ্বারা একই সঙ্গে মোবাইল ফোন বা সেলুলার ফোন ব্যবস্থা এবং গ্রাহকের ব্যবহার্য হ্যাণ্ডসেট বোঝানো হয়ে থাকে। এই হ্যাণ্ডসেটকে মোবাইল ফোন ছাড়াও সেলফোন, হ্যান্ড ফোন এবং মুঠোফোন হিসাবে অভিহিত করা হয়। এই ফোনসেট "স্থানান্তরযোগ্য" বা মোবাইল। এই ফোন সহজে যেকোনও স্থানে বহন করা এবং ব্যবহার করা যায় বলে “মোবাইল ফোন” নামকরণ করা হয়েছে। মোবাইল হলো বর্তমান সময়ের মানুষের কাছে একটি অপরিহার্য ইলেকট্রিক যন্ত্র । এর মাধ্যমে বর্তমানে সব ধরনের যোগাযোগ করা সম্ভব এবং এটি পৃথিবীর যে কোন প্রান্তে নিয়ে যাওয়া যায় এবং পৃথিবীর অপর প্রান্তের মানুষের সাথে যোগাযোগ রক্ষা করা যায় ।
মোবাইল ফোন-এ কথা বলার জন্য বেতার তরঙ্গের সঙ্গে কম্পিউটার প্রযুক্তি ব্যবহার করা হয়। ফলে কথা বলার অতিরিক্ত অন্যান্য সেবা প্রবর্তন করা সম্ভব হয়েছে, যেমন: খুদে বার্তা -এসএমএস বা টেক্সট মেসেজ সেবা, এমএমএস বা মাল্টিমিডিয়া মেসেজ সেবা, ই-মেইল সেবা, ইন্টারনেট সেবা, অবলোহিত আলো বা ইনফ্রা-রেড, ব্লু টুথ সেবা, ক্যামেরা, গেমিং, ব্যবসায়িক বা অর্থনৈতিক ব্যবহারিক সফটওয়্যার ইত্যাদি। যেসব মোবাইল ফোন এইসব সেবা এবং কম্পিউটারের সাধারণ কিছু সুবিধা প্রদান করে, তাদেরকে স্মার্টফোন নামে ডাকা হয়।
ইতিহাস
thumb|right|মোবাইল ফোনের বিবর্তন সেলুলার ফোন প্রারম্ভিকভাবে পূর্বসুরীরা জাহাজ এবং ট্রেন থেকে এনালগ রেডিও কমিউনিকেশনের সাহায্যে ব্যবহার করত। মোটোরোলা কোম্পানিতে কর্মরত ডঃ মার্টিন কুপার এবং জন ফ্রান্সিস মিচেলকে  প্রথম মোবাইল ফোনের উদ্ভাবকের মর্যাদা দেয়া হয়ে থাকে। তাঁরা ১৯৭৩ সালের এপ্রিলে প্রথম সফলভাবে একটি প্রায় ২ কেজি (৪.৪ পাউন্ড) ওজনের হাতে ধরা ফোনের মাধ্যমে কল করতে সক্ষম হন । thumb|alt=Alt text|ডঃ মার্টিন কুপার মোবাইল ফোনের প্রথম বাণিজ্যিক সংস্করণ বাজারে আসে ১৯৮৩ সালে, ফোনটির নাম ছিল মোটোরোলা ডায়না টিএসি ৮০০০এক্স (DynaTAC 8000x)।
ব্যবহার প্রসারণ
১৯৯০ সাল থেকে ২০১১ সালের মধ্যে পৃথিবীব্যাপী মোবাইল ফোন ব্যবহারকারীর সংখ্যা ১২.৪ মিলিয়ন থেকে বৃদ্ধি পেয়ে ৬ বিলিয়নের বেশি হয়ে গেছে। পৃথিবীর মোট জনসংখ্যার প্রায় ৮৭% মোবাইল ফোন যোগাযোগের আওতায় এসেছে  ।
মোবাইল ফোন নেটওয়ার্ক
মোবাইল ফোন ব্যবস্থার অপারেটররা তাদের সেবা অঞ্চলকে ত্রিভুজ, চতুর্ভুজ, পঞ্চভুজ বা ষড়ভুজ ইত্যাদি আকারের অনেকগুলো ক্ষেত্র বা কোষে বিভক্ত করে। সাধারণত ষড়ভুজ আকৃতির কোষই বেশি দেখা যায়। এই প্রত্যেকটি অঞ্চলের মোবাইল সেবা সরবরাহ করা হয় কয়েকটি নেটওয়ার্ক স্টেশন (সচরাচর যেগুলোকে আমরা মোবাইল ফোন কোম্পানির এন্টেনা হিসেবে জানি) দিয়ে। নেটওয়ার্ক স্টেশনগুলো আবার সাধারণত সেলগুলোর প্রতিটি কোণে অবস্থান করে। এভাবে অনেকগুলো সেলে বিভক্ত করে সেবা প্রদান করার কারণেই এটি "সেলফোন" নামেও পরিচিত। মোবাইল ফোন বেতার তরঙ্গের মাধ্যমে যোগাযোগ করে বলে অনেক বড় ভৌগোলিক এলাকায় এটি নিরবিচ্ছিন্নভাবে সংযোগ দিতে পারে ।
বৈশিষ্ট্য
যদিও মোবাইল ফোন নির্মাতারা তাদের ফোনকে বিশেষায়িত করার জন্য অনেক আকর্ষনীয় বৈশিষ্ট্য যোগ করছে প্রতিনিয়ত, তবুও সকল মোবাইল ফোনেরই কয়েকটি প্রাথমিক বৈশিষ্ট্য রয়েছে যা এদের অপরিহার্য অঙ্গ। এগুলো হচ্ছে -
নিম্নস্তরের মোবাইল ফোনকে প্রায়ই ফিচার ফোন বলে ডাকা হয় এবং এগুলো শুধুমাত্র প্রাথমিক টেলিফোন যোগাযোগ সুবিধা দেয়। আর কিছু মোবাইল ফোন আরও অগ্রসর সুবিধা এবং কম্পিউটারের মত সেবা প্রদান করে, তাদেরকে স্মার্ট ফোন বলে।
বেশ অনেক মোবাইল ফোনের পরম্পরা কিছু নির্দিষ্ট ব্যবহারকারীকে উদ্দেশ্য করে তৈরী করা হয়েছে। যেমন বহুজাতিক বা কর্পোরেট ব্যবহারকারীদের জন্য বিশেষায়িত ই-মেইল সুবিধা নিয়ে এসেছিল ব্ল্যাকবেরি। সনি-এরিক্সনের গান শোনার বিশেষায়িত 'ওয়াকম্যান' সিরিজ বা 'সাইবারশট' ক্যামেরা ফোন, নকিয়ার এন সিরিজ মাল্টি মিডিয়া ফোন এবং আইফোন সিরিজ বা স্যামসাং এর গ্যালাক্সী এস সিরিজ।
ব্যবহার
অনেক মোবাইল ফোনই স্মার্ট ফোন হিসেবে ব্যবহৃত হয়ে আসছে। কথা বলার পাশাপাশি এ ধরনের ফোনগুলো অন্যান্য বিষয়েও ব্যবহৃত হয়ে আসছে।
বাংলাদেশে মোবাইল ফোন
বাংলাদেশে মোবাইল ফোন প্রথম চালু হয় ১৯৯৩ সালের এপ্রিল মাসে। হাচিসন বাংলাদেশ টেলিকম লিমিটেড (এইচবিটিএল) ঢাকা শহরে AMPS মোবাইল প্রযুক্তি ব্যবহার করে মোবাইল ফোন সেবা শুরু করে।
বর্তমান অবস্থা
বর্তমানে বাংলাদেশে মোট ৪টি মোবাইল ফোন কোম্পানী রয়েছে। এদের মধ্যে ৪টি জিএসএম তবে একটি সিডিএমএ প্রযুক্তির মোবাইল সেবা দিয়ে থাকলেও বর্তমানে তা বন্ধ হয়ে গেছে। এর মধ্যে সব জিএসএম মোবাইল কোম্পানি ২০১৩ সাল থেকে তৃতীয় প্রজন্মের ৩জি সেবা দেওয়া শুরু করেছে। মোবাইল অপারেটরদের মধ্যে একমাত্র টেলিটক দেশিয় কোম্পানি। বর্তমানে রবি ও এয়ারটেল একীভূত হয়ে রবি হবার কাজ করছে। দেশে মোবাইল নম্বর গুলো ০১ দিয়ে শুরু। কান্ট্রি কোড সহ নম্বর হয় +৮৮০১********* । কান্ট্রি কোড ব্যতীত মোট ১১ ডিজিটের নম্বর ব্যবস্থা চালু এখন। মোবাইল কোম্পানীগুলো হল: এয়ারটেল (বাংলাদেশ) কোড - ০১৬(ওয়ারিদকে কিনে নেয় )- বর্তমানে রবি আজিয়াটা লিমিটেডের পরিচালিত একটি স্বাধীন ব্যান্ড, যেটি রবি আজিয়াটা লিমিটেডের লাইসেন্সের অধীনে পরিচালিত।
ফ্লোরেন্স গ্রিফিথ জয়নার
প্রারম্ভিক জীবন
মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস এলাকায় জন্মগ্রহণ করলেও তিনি জর্দান ডাউনসে শৈশবকাল অতিক্রমণ করেন। ১৯৮০-এর দশকের শেষার্ধ্বে বেশকিছু বিশ্বরেকর্ড গড়ার ফলে আন্তর্জাতিক অঙ্গনে বেশ সাড়া ফেলেন এই উজ্জ্বল ব্যক্তিত্বসম্পন্ন নারী। ট্রিপল জাম্পার এল জয়নারের পত্নী ছিলেন ফ্লোরেন্স। হেপ্টাথলন এবং দীর্ঘলম্ফের রাণী জ্যাকি জয়নার-কার্সি'র ননদিনী ছিলেন তিনি।
১৯৯০ সালে মেরি রুথ জয়নার নাম্নী এক কন্যা সন্তান জন্মগ্রহণ করে। শৈশবে অনেক ধরনের ক্রীড়ায় আগ্রহ দেখালেও পরবর্তীতে সঙ্গীত ও নৃত্যের দিকে ঝুঁকে পড়ে মেরি। তার বাবা মেয়ের আগ্রহের দিকেই অবস্থান নেন। জুন, ২০১২ সালে মেরি গায়িকাদের প্রতিভা অন্বেষণ 'আমেরিকাজ গট ট্যালেন্ট' প্রতিযোগিতায় অংশগ্রহণ করে ও লাস ভেগাসে ২য় রাউন্ডের জন্যে অবতীর্ণ হয়।
লস অ্যাঞ্জেলেসের জর্দান হাই স্কুলে অধ্যয়নকালীন ট্র্যাকে দৌঁড়ান তিনি। বড়দের দলে ১৯৭৮ সালের সিআইএফ ক্যালিফোর্নিয়া স্টেট মীটে তিনি ভবিষ্যতের সহ-খেলোয়াড় এলাইস ব্রাউন এবং প্যাম মার্শালের পিছনে থেকে ৬ষ্ঠ স্থান অধিকার করেছিলেন। নর্থরিজের ক্যালিফোর্নিয়া স্টেট ইউনিভার্সিটিতে অধ্যয়নকালে তিনি জয়নার-কার্সির ভবিষ্যতের স্বামী বব কার্সির কাছ থেকে প্রশিক্ষণ নেন। এসময় তার দলের সাথে ব্রাউনসহ জিনেথ বোল্ডেন ছিলেন। কিন্তু পরিবারের কাছ থেকে আশানুরূপ সাড়া না পাওয়ায় দল থেকে বাদ পড়েন। কার্সি আর্থিকভাবে সহযোগিতা করায় তিনি কলেজে ফিরে যান।
অলিম্পিক ক্রীড়া
ব্রাউন, বোল্ডেন এবং গ্রিফিথ ১০০ মিটার দৌঁড়ের অনুশীলনী পর্যায়ে যোগ্যতা অর্জন করে ১৯৮০ সালের অলিম্পিক গেমসের জন্যে মনোনীত হন। গ্রিফিথ ২০০ মিটারেও দৌঁড়েন এবং স্বল্প ব্যবধানে ৪র্থ স্থান দখল করেছিলেন। কিন্তু মার্কিন যুক্তরাষ্ট্রের সরকার অলিম্পিক বয়কটের ঘোষণা দেয়। ঐ মৌসুমের পর কার্সি ক্যালিফোর্নিয়া বিশ্ববিদ্যালয়ের প্রধান কোচ মনোনীত হন। এরফলে গ্রিফিথও প্রাতিষ্ঠানিকভাবে যোগ্যতা অর্জন করায় সেখানে স্থানান্তরিত হন। ১৯৮২ সালে মনোবিদ্যায় স্নাতক ডিগ্রী অর্জন করেন।
১৯৮৪ সালের অলিম্পিকে গ্রিফিথ রৌপ্যপদক জয় করেন। কিন্তু প্রচারমাধ্যমে তিনি তার খুবই লম্বা এবং রঙিন নখের কারণে বিখ্যাত হয়েছিলেন। এ অলিম্পিকের পর তিনি দৌঁড়ে অল্প সময় ব্যয় করতেন। ১৯৮৭ সালে এল জয়নার নামীয় ১৯৮৪ সালের অলিম্পিকের ট্রিপল জাম্পের চ্যাম্পিয়নকে বিয়ে করেন।
গ্রিফিথ-জয়নারের অবিস্মরণীয় মুহূর্ত ছিল ১৯৮৮ সালের গ্রীষ্মকালীন অলিম্পিকের দৌঁড়ে স্বর্ণপদক জয় করা। ১০০ মিটারে তিনি বাতাসের অনুকূলে ১০.৫৪ সেকেন্ড সময় নিয়ে প্রতিদ্বন্দ্বী ইভলিন অ্যাশফোর্ডকে পরাভূত করেন। ২০০ মিটারের সেমি-ফাইনালে ২১.৫৬ সেকেন্ডে বিশ্বরেকর্ড করেন। পুনরায় ফাইনালে ২১.৩৪ সেকেন্ড সময় নিয়ে নিজেরই করা বিশ্বরেকর্ড ভেঙ্গে ফেলেন।
ওম প্রকাশ মেহরা
ওম প্রকাশ মেহরা ভারতীয় বিমান বাহিনীর একজন উচ্চপদস্থ বৈমানিক ছিলেন। তার পদবী ছিলো এয়ার চীফ মার্শাল। তিনি সত্তরের দশকে ভারতীয় বিমান বাহিনীর প্রধান কর্মকর্তা হিসেবে দায়িত্ব পালন করেছিলেন। ১৯৬৮ সালে তাকে পরম বিশিষ্ট সেবা ম্যাডেল (পিভিএসএম) পুরস্কারে ভূষিত করা হয় এবং বিমান বাহিনী প্রধানের দায়িত্ব শেষ হওয়ার পরের বছর (১৯৭৭ সালে) তিনি পদ্মবিভূষণ পদক পান। ১৯৮০ সাল থেকে ১৯৮২ সাল পর্যন্ত তিনি মহারাষ্ট্র প্রদেশের এবং ১৯৮৫ থেকে ১৯৮৭ পর্যন্ত রাজাস্থানের গভর্নর ছিলেন। তার পত্নীর নাম সত্য এবং তিনি তিন পুত্র (সুনীল, অমিতাভ এবং রাহুল) এবং এক কন্যা (পারভীন) এর জনক।
পূর্ব জীবন
বর্তমান পাকিস্তানের লাহোরে জন্মগ্রহণ করেন ওম, তার জন্ম তারিখঃ ১৯ জানুয়ারী ১৯১৯। তিনি লাহোরেই স্যাকরেড হার্ট কনভেন্টে পড়ালেখা শুরু করেন। ১৯৩৩ সালে তিনি সেন্ট্রাল মডেল স্কুল লাহোর থেকে বের হয়ে গভর্নমেন্ট কলেজ ইউনিভার্সিটি লাহোরে পড়াশোনা শুরু করেন এবং ১৯৪০ সালে পাঞ্জাব বিশ্ববিদ্যালয় (লাহোর) থেকে তিনি ইতিহাসে স্নাতকোত্তর ডিগ্রি অর্জন করেন।
বিমান বাহিনীতে ওম
ওম মাঝে মধ্যেই লাহোরের 'নর্দান ইন্ডিয়া ফ্লাইং ক্লাব' এ বিমান উড্ডয়ন করতেন, তিনি রাজকীয় ভারতীয় বিমান বাহিনীতে নির্বাচিত হয়ে যান এবং ১৯৪০ সালের ৩০ নভেম্বর পাইলট অফিসার পদে বিমান বাহিনীতে কমিশনপ্রাপ্ত হন।
কমিশন পেয়ে এবং আনুষঙ্গিক অন্যান্য প্রশিক্ষণ শেষে তিনি ১ নং স্কোয়াড্রনে নিয়োগপ্রাপ্ত হন ১৯৪১ সালের আগস্ট মাসে।
ভারতের স্বাধীনতা লাভের মাসে (১৯৪৭ সালে) তিনি উইং কমান্ডার পদবীতে উত্তীর্ণ হন এবং যোধপুরের এলিমেন্টারী ফ্লাইং ট্রেনিং স্কুলের অধিনায়ক হন।
১৯৬৩ সালের আগস্টে তাকে এয়ার ভাইস মার্শাল পদে পদোন্নতি দেওয়া হয় এবং তিনি বিমান বাহিনী সদর দপ্তরে প্রধান রক্ষণাবেক্ষণ কর্মকর্তা হিসেবে নিয়োগ পান এবং পাক-ভারত যুদ্ধ ১৯৬৫ এর সময় তিনি এই পদে ছিলেন। ১৯৬৮ সালের জানুয়ারীতে তাকে পিভিএসএম পদক দেওয়া হয় এবং দু'মাস পরেই তিনি এয়ার মার্শাল পদে উন্নীত হন। শীঘ্রই তাকে উপবিমানবাহিনীপ্রধানের পদে নিয়োগ দেওয়া হয়। ১৯৭১ সালের শুরুর দিকে তাকে হিন্দুস্তান বিমান নির্মাণ শিল্পের অধিনায়ক করা হয়। ১৯৭৩ সালের ১৫ জানুয়ারী এয়ার চীফ মার্শাল প্রতাপ চন্দ্র লাল অবসর প্রস্তুতিমূলক ছুটিতে গমন করলে ওমকে এয়ার চীফ মার্শাল বানিয়ে বিমান বাহিনী প্রধান করা হয়।
১৯৭৬ এর ৩১শে জানুয়ারী ওম প্রকাশ মেহরা এয়ার চীফ মার্শাল ঋষিকেশ মূলগাভকরকে বিমান বাহিনী প্রধানের দায়িত্ব বুঝিয়ে দিয়ে তার ৩৫ বছরের সামরিক জীবনের ইতি টানেন।
শ্রীলঙ্কা ক্রিকেট
শ্রীলঙ্কা ক্রিকেট (সাবেক: শ্রীলঙ্কা ক্রিকেট কন্ট্রোল বোর্ড) শ্রীলঙ্কায় অনুষ্ঠিত ক্রিকেটের সর্বোচ্চ নিয়ন্ত্রক সংস্থা। এটি শ্রীলঙ্কা জাতীয় ক্রিকেট দল ও শ্রীলঙ্কায় অনুষ্ঠিত প্রথম-শ্রেণীর ক্রিকেট খেলা পরিচালনা করে। কলম্বোর সিংহলীজ স্পোর্টস ক্লাবে এর সদর দফতর অবস্থিত। শ্রীলঙ্কার ক্রিকেটের মানোন্নয়ন, মাঠ পরিচালনা এবং জাতীয় দল নির্বাচনে এটি প্রধান ভূমিকা রাখছে। বর্তমানে শ্রীলঙ্কা ক্রিকেটের সভাপতি হিসেবে দায়িত্ব পালন করছেন জয়ন্ত ধর্মদাসা। শ্রীলঙ্কান সরকার কর্তৃক অন্তর্বর্তীকালীন কমিটির মাধ্যমে শ্রীলঙ্কা ক্রিকেট পরিচালিত হয়। কমিটিতে বিতর্কিত সাবেক খেলোয়াড়সহ সাংবাদিকগণ রয়েছেন। যৌথভাবে ২০১১ সালের আইসিসি ক্রিকেট বিশ্বকাপ সমাপান্তে সরকার মনোনীত অন্তর্বর্তীকালীন কমিটির অর্থনৈতিক অব্যবস্থাপনায় লিপ্ত ছিল।
ঘরোয়া প্রতিযোগিতা
শ্রীলঙ্কা ক্রিকেট দেশের প্রধান প্রধান ক্রিকেট প্রতিযোগিতাসমূহের অগ্রগতি, উন্নয়ন পর্যালোচনা ও হস্তক্ষেপ করে। তন্মধ্যে - প্রথম-শ্রেণীর ক্রিকেট প্রতিযোগিতা প্রিমিয়ার ট্রফি, লিস্ট এ-ভূক্ত প্রিমিয়ার লিমিটেড ওভার্স টুর্নামেন্ট এবং টুয়েন্টি২০ প্রতিযোগিতা হিসেবে টুয়েন্টি২০ টুর্নামেন্ট অন্যতম। এছাড়াও সংস্থাটি আন্তঃপ্রদেশ ক্রিকেট টুর্নামেন্টের আয়োজন ও স্বাগতিকের ভূমিকা পালন করে। শ্রীলঙ্কার বিভিন্ন প্রদেশের যেখানে প্রথম-শ্রেণীর ক্রিকেট পরিচালিত হয় না, সেখানে এধরনের প্রতিযোগিতা আয়োজনের ব্যবস্থা করে।
১৩১৬
১৩১৬ গ্রেগরীয় বর্ষপঞ্জির একটি অধিবর্ষ।
নেত্রকোণা (দ্ব্যর্থতা নিরসন)
নেত্রকোণা দ্বারা যা কিছু বোঝানো হতে পারে:
সংশোধনী ধর্ষণ
সংশোধনী ধর্ষণ (ইংরেজি: corrective rape) হল সামাজিক ও রাজনৈতিক দৃষ্টিকোণ থেকে একপ্রকার ঘৃণাজনিত অপরাধ (hate crime) যেখানে ব্যক্তিবিশেষ তাদের লিঙ্গ-পরিচয় (gender identity) বা যৌন অভিমুখিতার জন্য ধর্ষিত হন। এক্ষেত্রে নিপীড়িত ব্যক্তিকে বিষমকামী বা প্রথাগত লিঙ্গ-পরিচয়ে পরিবর্তনের লক্ষ্যে অপরাধ সাধিত হয়।
দক্ষিণ আফ্রিকায় কিছু নারী সমকামীর (lesbian) উপর (যেমন: ইউডি সিমালিন, যাকে ধর্ষণের পর হত্যা করাও হয়েছিল এবং জোলিসোয়া নেঙ্কোয়ানা) যৌন-অত্যাচারের পরিপ্রেক্ষিতে "সংশোধনী ধর্ষণ" পরিভাষাটির প্রচলন ঘটে। কিছু দেশে এলজিবিটি সম্প্রদায়ভুক্ত ব্যক্তিদের প্রতিরক্ষা দেওয়ার আইন থাকলেও সংশোধনমূলক ধর্ষণের মত ঘটনা প্রায়শই চোখে পড়ে।
সংজ্ঞা
যৌনতা ও লিঙ্গ ক্রিয়ার (gender role) ভিত্তিতে সমাজ নির্ধারিত রীতিনীতি লঙ্ঘনকারী মানুষদের প্রতি (তাদের "অস্বাভাবিক" আচরণ মুক্ত করে সামাজিক রীতির অনুসারী করে তুলতে ) ধর্ষণমূলক নিপীড়নকে "সংশোধনী ধর্ষণ" বলা হয়ে থাকে। দক্ষিণ আফ্রিকায় প্রথম এধরনের দৃষ্টান্ত নথিবদ্ধ হয়; যেখানে মহিলার পরিবার ও স্থানীয় গোষ্ঠীর নজরদারিতে এরকম ঘটনা ঘটে।
নিপীড়িতদের উপর প্রভাব
দক্ষিণ আফ্রিকায় নারী-সমকামীদের শরীরে এইচ.আই.ভি. (H.I.V.) সংক্রমণের প্রধান ভূমিকা ছিল এই সংশোধনমূলক নিপীড়নের। এধরনের ক্রিয়াকলাপ অত্যাচারিতদের উপর শারীরিক ও মানসিক পীড়া, এইচ.আই.ভি. সংক্রমণ, অবাঞ্ছিত গর্ভধারণ এমনকী আত্মহত্যার মত ঘটনায় মোড় নিতে পারে।
নজির
থাইল্যান্ড(Thailand), জিম্বাবোয়ে (Zimbabwe), ইকুয়েডর (Ecuador),উগান্ডা (Uganda), ভারত (India) এবং দক্ষিণ আফ্রিকায় (South Africa) এধরনের ঘটনার নজির মিলেছে।
গুনাহার জমিদার বাড়ি
গুনাহার জমিদার বাড়ি বা সাহেব বাড়ি বগুড়া জেলার প্রত্যন্ত এলাকাতে অবস্থিত একটি জমিদার বাড়ি। ১৯৪১ সালে এই বাড়িটি নির্মান করা হয়। alt=গুনাহার জমিদার বাড়ি|থাম্ব|গুনাহার জমিদার বাড়ির সামনের দৃশ্য
অবস্থান
ঐতিহাসিক বগুড়া জেলার দুপচাঁচিয়া উপজেলা হতে প্রায় ৭ (সাত) কিলোমিটার উত্তরে গুনাহার ইউনিয়নে অবস্থিত এই জমিদার বাড়িটি।
alt=গুনাহার জমিদার বাড়ির পিছনের অংশ|থাম্ব|গুনাহার জমিদার বাড়ির পিছনের দৃশ্য
ইতিহাস
স্থানীয়দের নিকট হতে প্রাপ্ত তথ্যের ভিত্তিতে জানা যায়, প্রায় ২শ' বছর আগে ভারতের উত্তর প্রদেশ থেকে ব্রিটিশ সরকারের তরফে জমিদার হিসেবে মরহুম সুন্দর আলী খান গুনাহার অত্র এলাকায় বসবাস এবং জমিদারি শুরু করেন। তার মৃত্যুর পর তাহার একমাত্র পুত্র রমযান আলী খান জমিদারি প্রাপ্ত হন। তিনি তার স্ত্রী জাহানুন নেছার নামে জমিদারি জাহানুন নেছা স্টেট নামে নামকরণ করেন । রমযান আলী খান এবং জাহানুন নেছার দুই পুত্র মিয়াযান খান ও মেহেরজান খান।
মিয়াযান খানের ৩ পুত্র কওছর আলী খান, আব্দুল মজিদ খান ও মমতাজ আলী খান।
অপরদিকে মেহেরজান খানের ৩ পুত্র আব্দুল লতিফ খান, মোতাহার হোসেন খাঁন (পরবর্তীতে ব্রিটিশ সরকার তাকে খাঁন বাহাদুর উপাধি প্রদান করেন) ও মহসিন আলী খান এবং ৩ কন্যা জোবেদা খাতুন, আমেনা খাতুন ও আখতারুন্নেছা।
খাঁন বাহাদুর মোতাহার হোসেন খাঁন তিনি তার জীবনদ্দশায় তালুচ উচ্চ বিদ্যালয়, তালুচ হাট, গুনাহার ইউনিয়ন পরিষদ ভবন, ডাকঘর, গুনাহার প্রাথমিক বিদ্যালয় প্রতিষ্ঠা করেন। খাঁন বাহাদুর মোতাহার হোসেন খাঁন ব্রিটিশ সরকার অধীনে বাংলা বিহার উড়িষ্যার এক্সসাইজ কমিশনার হিসেবে কর্মরত ছিলেন। ১৯৪১ ইং সালে তিনি গুনাহার গ্রামে এ বিশাল বাড়িটি নির্মাণ করেন। উল্লেখ্য, তিনি ১৮৯৪ সালে এই গুনাহার গ্রামেই জন্মগ্রহণ করেন এবং ১৯৫২ সালের ২ জুলাই নিজ বাসভবনে মৃত্যুবরণ করেন।
alt=গুনাহার জমিদার বাড়ির ডান পার্শ্বের খালের অংশ|থাম্ব|গুনাহার জমিদার বাড়ির ডান পার্শ্বের খালের দৃশ্য
বিবিধ
গুনাহার ইউনিয়নের প্রত্যন্ত এলাকাতে অবস্থিত এই বাড়িটি দুপচাঁচিয়া উপজেলাবাসীর কাছে 'সাহেব বাড়ি' হিসেবে সুপরিচিত একটি নাম। এখানে ব্রিটিশ পিরিয়ডে টেলিফোন সংযোগ, কেরোসিন তেলে ফ্যান সহ নানা শৌখিন আসবাবপত্র ছিল দর্শনীয় বিষয়। নির্মিত বাড়িটির নান্দনিক কাঠামোগত সৌন্দর্য এবং লোকগাথা সবার মুখেমুখে ছড়িয়ে পরার কারণে এটি স্থানীয় পর্যটকদের কাছে বেশ জনপ্রিয়।
আফগান গৃহযুদ্ধ (১৯৯২–১৯৯৬)
১৯৯২ সালের মার্চ মাসে, রাষ্ট্রপতি মোহাম্মদ নজিবুল্লাহ, সোভিয়েত ইউনিয়নের সমর্থন হারানোর পরে তার সরকারকে পদত্যাগ করতে হয় এবং পরে একটি নিরপেক্ষ অন্তর্বর্তীকালীন সরকারের পথ তৈরি করতে তারা সম্মত হয়। বেশ কয়েকটি মুজাহিদীন দল জাতীয় জোট সরকার গঠনের জন্য আলোচনা শুরু করে। কিন্তু একটি দল, গুলবুদ্দিন হেকমতিয়ারের নেতৃত্বে হিজব-ই-ইসলামী গুলবুদ্দিন, সম্ভবত পাকিস্তানের ইন্টার-সার্ভিসেস ইন্টেলিজেন্স (আইএসআই) দ্বারা সমর্থিত এবং নির্দেশিত, আলোচনায় যোগ দেয়নি এবং একাই কাবুল জয় করার ঘোষণা দেয়। হেকমতিয়ার তার সৈন্যদের কাবুলে স্থানান্তরিত করেন,হেকমতিয়ারকে শহর ও দেশ দখল করা থেকে বিরত রাখতে অন্যান্য মুজাহিদীন গোষ্ঠীগুলো ২৪ এপ্রিল কাবুলে প্রবেশ করে।এটি পাঁচ বা ছয় প্রতিদ্বন্দ্বী সেনাবাহিনীর মধ্যে একটি গৃহযুদ্ধের সূচনা করেছিল, (প্রায়) সবগুলি দলই বিদেশী রাষ্ট্র দ্বারা সমর্থিত ছিল। পরে বেশ কয়েকটি মুজাহিদিন গোষ্ঠী ২৬ এপ্রিল ১৯৯২ সালে একটি 'অন্তর্বর্তীকালীন সরকার' ঘোষণা করে কিন্তু আফগানিস্তানের উপর এটি কখনোই কর্তৃত্ব অর্জন করতে পারেনি।
ইতালো দে জান
ইতালো দে জান (১ জুলাই ১৯২৫ – ৯ মার্চ ২০২০) একজন ইতালীয় রেসিং সাইকেলচালক ছিলেন। তিনি ১৯৪৭-১৯৪৯ সাল আটালার হয়ে পেশাদার সাইক্লিং করেন। তিনি ১৯৪৮ সালের জিরো ডি'তালিয়ার ১০ম স্তরে জয়লাভ করেন। দে জান কোভিড-১৯ রোগে ২০২০ সালের ৯ মার্চ ট্রেভিসোতে মারা যান।
জোনবিরি
জোনবিরি ভারতের আসাম প্রদেশে তৈরি একপ্রকার অসমীয়া অলঙ্কার যা মূলত নারীদের জন্য তৈরি করা হয়ে থাকে।  অসমীয়া ভাষায় 'জোন' অর্থ চাঁদ এবং 'বিরি' হল জোনবিরির চারপাশের নকশা। এই অলঙ্কারের নকশাগুলি বাদ্যযন্ত্র, প্রকৃতি এবং আসামের গৃহস্থালীর পণ্য দ্বারা অনুপ্রাণিত। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এইসব আদিবাসীরা থলু নামে পরিচিত। অলঙ্কারগুলি দেখতে অনেকটা চন্দ্রাকৃতির  বা অর্ধচন্দ্রাকৃতির মত হয়ে থাকে। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে।
অলঙ্কার তৈরি করার পদ্ধতি
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান এবং দক্ষিণ এশিয়া ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন সরঞ্জামাদি যেমন:হাতুড়ি, বাটুল, নিয়ারি, ডাইচ, ফলি, কৰ্ষণী, কাঁটি, নোবনি, লেপ, থিনা/ঠিনা, বাখর আদির সাহায্যে এইসব গহনাবিশেষ তৈরি করা হয়ে থাকে। সাধারণত বিভিন্ন নিম্নমানের ধাতুর সমন্বয়ে এসব গহনা তৈরি করে সোনা গলিয়ে 'স্প্ৰে' যন্ত্ৰের সাহায্য নিয়ে তার ওপরে একটি নিৰ্দিষ্ট অনুপাতে সোনার প্ৰলেপ দেওয়া হয়। এই পদ্ধতিকে স্থানীয় অসমীয়রা সোণপানী চরোবা বলে আভিহিত করে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। জোনবিরি অলঙ্কারটিও একইরকম পদ্ধতিতে প্ৰস্তুত করা হয়।
পেমেন্ট কার্ড নম্বর
পেমেন্ট কার্ড নম্বর, প্রাথমিক অ্যাকাউন্ট নম্বর ( PAN ), বা কেবল একটি কার্ড নম্বর হল পেমেন্ট কার্ডে পাওয়া কার্ড শনাক্তকারী, যেমন ক্রেডিট কার্ড এবং ডেবিট কার্ড, সেইসাথে সঞ্চিত-মূল্যের কার্ড, উপহার কার্ড এবং অন্যান্য অনুরূপ কার্ড। কিছু পরিস্থিতিতে কার্ড নম্বরটিকে ব্যাঙ্ক কার্ড নম্বর হিসাবে উল্লেখ করা হয়। কার্ড নম্বরটি মূলত একটি কার্ড শনাক্তকারী নম্বর, এবং এটি সরাসরি ব্যাঙ্ক অ্যাকাউন্ট নম্বর সনাক্ত করতে নাও পারে। কার্ড নম্বর প্রিফিক্স কার্ডের ইস্যুকারীকে চিহ্নিত করে, এবং অনুসরণকারী সংখ্যাগুলি কার্ড ধারককে গ্রাহক হিসাবে সনাক্ত করতে ইস্যুকারী সত্তা দ্বারা ব্যবহার করা হয় এবং যা তারপরে গ্রাহকের মনোনীত ব্যাঙ্ক অ্যাকাউন্টগুলির সাথে ইস্যুকারী সত্তা দ্বারা যুক্ত হয়৷ সংরক্ষিত-মূল্যের কার্ডের ক্ষেত্রে, একটি নির্দিষ্ট গ্রাহকের সাথে সম্পর্ক তখনই তৈরি করা হয় যদি প্রি-পেইড কার্ডটি পুনরায় লোডযোগ্য হয়। কার্ড নম্বরগুলি ISO/IEC 7812 অনুযায়ী বরাদ্দ করা হয়। কার্ড নম্বরটি সাধারণত পেমেন্ট কার্ডের সামনের অংশে খোদাই করা থাকে এবং ম্যাগনেটিক স্ট্রাইপ এবং চিপে এনকোড করা থাকে, তবে কার্ডের পিছনেও ছাপানো হতে পারে।
পেমেন্ট কার্ড নম্বরটি বিজনেস আইডেন্টিফায়ার কোড (BIC/ISO 9362, একটি সাধারন কোড—বিজনেস আইডেন্টিফায়ার কোড, ব্যাঙ্ক ইন্টারন্যাশনাল কোড বা SWIFT কোড নামেও পরিচিত) থেকে আলাদা। এটি ইউনিভার্সাল পেমেন্ট আইডেন্টিফিকেশন কোড থেকেও আলাদা, মার্কিন যুক্তরাষ্ট্রে একটি ব্যাঙ্ক অ্যাকাউন্টের আরেকটি শনাক্তকারী।
গঠন
পেমেন্ট কার্ড নম্বরগুলি ৮ থেকে ১৯ টি সংখ্যার সমন্বয়ে গঠিত, প্রথম ছয় বা আটটি সংখ্যা (এক বা এগারোটি সংখ্যা পর্যন্ত) হল প্রদানকারির সনাক্তকরণ নম্বর (IIN) কখনও কখনও "ব্যাঙ্ক সনাক্তকরণ নম্বর (BIN)" হিসাবে উল্লেখ করা হয়। শেষ সংখ্যা ব্যতীত অবশিষ্ট নম্বরগুলি হল পৃথক অ্যাকাউন্ট সনাক্তকরণ নম্বর। শেষ অঙ্কটি লুহন চেক সংখ্যা। IIN এবং PAN-এর অভ্যন্তরীণ কাঠামোর একটি নির্দিষ্ট স্তর রয়েছে এবং ISO/IEC 7812 দ্বারা সেট করা একটি সাধারণ নম্বরিং স্কিম ভাগ করে নেয়। সংখ্যার অংশগুলি নিম্নরূপ:
ইস্যুকারী শনাক্তকরণ নম্বর (IIN)
সংযোগ=//upload.wikimedia.org/wikipedia/commons/f/f9/Credit_card-first_4_digits.jpg|থাম্ব| ক্রেডিট কার্ডে আংশিক IIN (উভয়ই মুদ্রিত এবং এমবসড) একটি কার্ড নম্বরের প্রথম ছয় বা আটটি সংখ্যা (প্রাথমিক এমআইআই সংখ্যা সহ) ইস্যুকারী সনাক্তকরণ নম্বর (আইআইএন) হিসাবে পরিচিত। এগুলি কার্ড প্রদানকারী প্রতিষ্ঠানকে চিহ্নিত করে যা কার্ড ধারককে কার্ড ইস্যু করে। বাকি নম্বরটি কার্ড ইস্যুকারী দ্বারা বরাদ্দ করা হয়। কার্ড নম্বরের দৈর্ঘ্য হল এর সংখ্যার সংখ্যা। অনেক কার্ড ইস্যুকারী তাদের কার্ডে পুরো আইআইএন এবং অ্যাকাউন্ট নম্বর মুদ্রণ করে।
কিছু পরিস্থিতিতে, ইস্যুকারী সনাক্তকরণ নম্বর (আইআইএন) বা ব্যাংক সনাক্তকরণ নম্বর (বিআইএন) ইস্যুকারী নেটওয়ার্ক (যেমন মাস্টারকার্ড বা ভিসা) থেকে সরাসরি লাইসেন্স নাও হতে পারে। একটি আইআইএন / বিআইএন নম্বর প্রাপ্তি ব্যয়বহুল, সময় সাপেক্ষ হতে পারে এবং ইন-হাউস নিয়ন্ত্রক এবং কমপ্লায়েন্স দলগুলির উপর নিবিড় অপারেশনাল বোঝা দাবি করতে পারে। এই কারণে, কিছু নতুন কার্ড প্রোগ্রাম একটি 'বিআইএন স্পনসর' ব্যবহার করতে পারে, এই ক্ষেত্রে আইআইএন / বিআইএন নম্বরটি কার্যকরভাবে একটি স্কিম নিয়ন্ত্রিত সত্তা থেকে সাব-লাইসেন্সযুক্ত। এটি বিআইএন স্পনসরশিপ হিসাবে পরিচিত, এবং আর্থিক প্রতিষ্ঠানগুলির জন্য বাজারে দ্রুত অ্যাক্সেসের জন্য একটি জনপ্রিয় উপায়।
মার্কিন যুক্তরাষ্ট্রে, প্রসেসর সনাক্ত করতে NCPDP ফার্মেসি দাবিতেও IIN ব্যবহার করা হয় এবং সমস্ত ফার্মেসি বীমা কার্ডে মুদ্রিত হয়। আইআইএন হল রিয়েল-টাইম দাবির জন্য প্রাথমিক রাউটিং প্রক্রিয়া।
ইস্যুয়ার আইডেন্টিফিকেশন নম্বর ডাটাবেসের আইএসও রেজিস্টার আমেরিকান ব্যাংকার্স অ্যাসোসিয়েশন দ্বারা পরিচালিত হয়। ABA হল এই স্ট্যান্ডার্ডের জন্য নিবন্ধন কর্তৃপক্ষ এবং ইস্যুকারীদের IIN বরাদ্দ করার জন্য দায়ী।
অনলাইন ব্যবসায়ীরা লেনদেনগুলি যাচাই করতে সহায়তা করতে IIN লুকআপগুলি ব্যবহার করতে পারে। উদাহরণস্বরূপ, যদি কোনও কার্ডের আইআইএন এক দেশের একটি ব্যাংককে নির্দেশ করে, যখন গ্রাহকের বিলিং ঠিকানা অন্য দেশে থাকে তবে লেনদেনটি অতিরিক্ত যাচাইয়ের জন্য কল করতে পারে।
৮ই নভেম্বর, ২০০৪-এ, মাস্টারকার্ড এবং ডিনারস ক্লাব একটি জোট গঠন করে। কানাডা এবং মার্কিন যুক্তরাষ্ট্রে জারি করা ডিনারস ক্লাব কার্ডগুলি ৫৪ বা ৫৫ দিয়ে শুরু হয় এবং বিশ্বব্যাপী মাস্টারকার্ড হিসাবে বিবেচিত হয়। আন্তর্জাতিক কার্ডগুলি 36 উপসর্গ ব্যবহার করে এবং কানাডা এবং মার্কিন যুক্তরাষ্ট্রে মাস্টারকার্ড হিসাবে বিবেচিত হয়, তবে অন্যত্র ডিনারস ক্লাব কার্ড হিসাবে বিবেচিত হয়। ডিনারস ক্লাব ইন্টারন্যাশনালের ওয়েবসাইট পুরানো ৩৮ উপসর্গ (প্রিফিক্স) সংখ্যার কোন উল্লেখ করে না, এবং সেগুলি 55 বা 36 IIN উপসর্গের অধীনে পুনরায় জারি করা হয়েছে বলে ধারণা করা যেতে পারে। 16 অক্টোবর, ২০০৯ থেকে কার্যকর, ডিসকভার কার্ড দ্বারা ৩০, ৩৬, ৩৮ বা ৩৯ দিয়ে শুরু হওয়া ডিনারস ক্লাব কার্ডগুলি প্রক্রিয়া করা হয়েছে৷
৩ নভেম্বর, ২০১৪ তারিখে, মাস্টারকার্ড ঘোষণা করে যে তারা বিআইএন রেঞ্জগুলির একটি নতুন সিরিজ প্রবর্তন করছে যা "2" (222100-272099) দিয়ে শুরু হয়। "2" সিরিজ BINs আজকের "51-55" সিরিজের BINs হিসাবে একই প্রক্রিয়া করা হবে। ২০১৬ সালের ১৪ অক্টোবর তারা সক্রিয় হয়ে ওঠে।
যদিও ভিসার বেশিরভাগ অ্যাকাউন্ট রেঞ্জ 16 ডিজিটের কার্ড নম্বরগুলি বর্ণনা করে সেখানে এখনও কয়েকটি অ্যাকাউন্ট রেঞ্জ রয়েছে (11 ডিসেম্বর 2013 অনুসারে চল্লিশটি) 13 ডিজিটের প্যানগুলির জন্য উত্সর্গীকৃত এবং বেশ কয়েকটি (11 ডিসেম্বর 2013 অনুসারে 439) অ্যাকাউন্ট রেঞ্জ যেখানে ইস্যুকারী করতে পারেন 13 এবং 16 সংখ্যার কার্ড নম্বর মিশ্রিত করুন। ভিসার VPay ব্র্যান্ড 13 থেকে 19 সংখ্যার মধ্যে প্যান দৈর্ঘ্য নির্দিষ্ট করতে পারে এবং তাই 16 সংখ্যার বেশি কার্ড নম্বরগুলি এখন দেখা হচ্ছে৷
2007-এর মাঝামাঝি সময়ে সুইচকে মায়েস্ট্রো হিসাবে পুনরায় ব্র্যান্ড করা হয়েছিল। 2011 সালে, যুক্তরাজ্যের গার্হস্থ্য মায়েস্ট্রো (পূর্বে সুইচ) কয়েকটি অবশিষ্ট দেশের নির্দিষ্ট নিয়ম বজায় রেখে মানক আন্তর্জাতিক মায়েস্ট্রো প্রস্তাবের সাথে সংযুক্ত ছিল।
EMV সার্টিফিকেশনের জন্য একটি 19-সংখ্যার ভিসা কার্ড (ADVT 6.1.1 টেস্ট কেস 2) এবং ডিসকভার কার্ড (E2E টেস্ট প্ল্যান v1.3, টেস্ট কেস 06) গ্রহণ করা প্রয়োজন।
কানাডার ব্যাংক কার্ড নম্বরিং
কানাডিয়ান ব্যাঙ্কগুলি দ্বারা জারি করা ব্যাঙ্ক কার্ড নম্বরগুলিও তাদের সিস্টেমের জন্য একটি প্যাটার্ন অনুসরণ করে:
নিরাপত্তা ব্যবস্থা
ক্রেডিট কার্ড জালিয়াতির ঝুঁকি কমাতে, ব্যাঙ্ক কার্ড নম্বরের বিস্তার রোধ করতে বিভিন্ন কৌশল ব্যবহার করা হয়। এর মধ্যে রয়েছে:
মেটেবুক প্রিনা
মেটেবুক প্রিনা (বৈজ্ঞানিক নাম: Prinia hodgsonii) ছোট আকৃতির পাখি।
আকার
মেটেবুক প্রিনা ছোট আকৃতির তৃণচারী পাখি। গায়ের রং মেটে-বাদামি। প্রাপ্তবয়স্ক পাখির পিঠের দিকে জলপাই-বাদামি পালক থাকে। দেহের নিচের দিক সাদা, বুকের পাশ ধূসর, তলপেট পীতাভ বর্ণের। লেজ লম্বায় ৫ সেন্টিমিটার। দেহের দৈর্ঘ্য ১১ সেন্টিমিটার। ওজন ৬ গ্রাম। ছেলে ও মেয়ে পাখির চেহারা অভিন্ন। চোখ অনুজ্জ্বল, সামান্য বাদামি-কমলা, ঠোঁট কালো। অপ্রাপ্তবয়স্ক পাখির দেহতলে হলদে আভা থাকে। ডানা ও লেজের প্রান্তদেশ লালচে হয়।
স্বভাব
মেটেবুক প্রিনা প্রধানত দল বেঁধে চলে ও বসবাস করে। এরা সাধারণত আবাদি জমির ধারে, বৃক্ষতলে, লতাগুল্মের ঝোপে, কাশবনের পরিষ্কার জায়গায় বিচরণ করে।
খাদ্য
পিঁপড়া, শুঁয়ো পোকা, গুবরে পোকা ও ফুলের মধু আছে এদের খাবারের প্রধান তালিকায়।
কেন্দ্র-বামপন্থী রাজনীতি
কেন্দ্র-বামপন্থী রাজনীতি হলো বামপন্থী রাজনৈতিক ভাবাদর্শের একটি পরিসর যেটি রাজনৈতিক কেন্দ্রপন্থার কাছাকাছি ঝুঁকে পড়ে। কেন্দ্র-বামপন্থীদের প্রধান ভাবাদর্শের মধ্যে রয়েছে সামাজিক গণতন্ত্র, সামাজিক উদারনীতিবাদ, প্রগতিশীলতাবাদ ও সবুজ রাজনীতি। সাধারণভাবে কেন্দ্র-বামপন্থীদের দ্বারা সমর্থিত ধারণাগুলোর মধ্যে রয়েছে কল্যাণ পুঁজিবাদ, সামাজিক ন্যায়বিচার, পরিবেশবাদ, উদার আন্তর্জাতিকতাবাদ ও বহুসংস্কৃতিবাদ। অর্থনৈতিকভাবে, কেন্দ্র-বামপন্থীরা একটি গণতান্ত্রিক পুঁজিবাদী ব্যবস্থায় একটি মিশ্র অর্থনীতিকে সমর্থন করে, যেখানে প্রায়ই অর্থনৈতিক হস্তক্ষেপ, প্রগতিশীল কর ব্যবস্থা ও ঐক্যবদ্ধ হওয়ার অধিকার অন্তর্ভুক্ত থাকে। কেন্দ্র-বামপন্থী রাজনীতি দূর-বামপন্থী রাজনীতির বিপরীত, যেটি পুঁজিবাদকে প্রত্যাখ্যান করে আর বিপ্লবকে সমর্থন করে।
১৮ ও ১৯ শতকের ফ্রান্সে অবশিষ্ট বাম–ডান রাজনৈতিক মতপরিসর থেকে কেন্দ্র-বামপন্থা বিকশিত হয়েছিল, যেখানে কেন্দ্র-বামপন্থীদের অন্তর্ভুক্ত ছিল তাঁরা, যাঁরা রাজতন্ত্র থেকে সংসদের হাতে ক্ষমতা হস্তান্তর সমর্থন করেছিল বা মধ্যপন্থী প্রজাতন্ত্রবাদকে সমর্থন করেছিল। প্রারম্ভিক প্রগতিশীলতাবাদ ও বামপন্থী উদারনীতিবাদ পশ্চিম ইউরোপ ও মার্কিন যুক্তরাষ্ট্রে ১৯ শতকের শেষের দিকে এবং ২০ শতকের প্রথম দিকে বিকশিত হয়েছিল, যখন সামাজিক গণতন্ত্র সংস্কারবাদী সমাজতন্ত্র থেকে বিভক্ত হয়ে যায়। দ্বিতীয় বিশ্বযুদ্ধ-পরবর্তী অর্থনৈতিক সম্প্রসারণের সময় সামাজিক গণতন্ত্র পশ্চিম ইউরোপে প্রভাবশালী ভাবাদর্শে পরিণত হয় এবং বি-উপনিবেশায়নের পরে এটি আফ্রিকাতেও ছড়িয়ে পড়ে।
১৯৭৩-১৯৭৫ মন্দার পরে কেন্দ্র-বাম ধারার অর্থনীতির জনপ্রিয়তা হ্রাস পায় এবং নব্য উদারনীতিবাদের মাধ্যমে প্রতিস্থাপিত হয়, যেখানে সবুজ রাজনীতি নতুন বামপন্থা থেকে আরেকটি কেন্দ্র-বামপন্থী আদর্শ হিসাবে আবির্ভূত হয়। ১৯৯০-এর দশকে তৃতীয় পন্থার রাজনীতি ইউরোপে সামাজিক গণতন্ত্রের মধ্যপন্থী রূপ হিসেবে আবির্ভূত হয় এবং লাতিন আমেরিকায় গোলাপি জোয়ারের সময় কেন্দ্র-বামপন্থী রাজনীতি অঞ্চল জুড়ে ছড়িয়ে পড়ে। একবিংশ শতাব্দীতে, ডিজিটাল বিপ্লবের উন্নয়ন, উন্নত দেশগুলোতে নিম্নবিত্তকে মধ্যবিত্তে অন্তর্ভুক্ত করা এবং জনতুষ্টিবাদের প্রতি সমর্থন বৃদ্ধির কারণে কেন্দ্র-বামপন্থী রাজনীতি চ্যালেঞ্জের মুখে পড়েছে।
রাজপথ
রাজপথ বলতে বোঝায়:
লুডো (চলচ্চিত্র)
লুডো অনুরাগ বসু পরিচালিত ২০২০ সালের ভারতীয় অমনিবাস ডার্ক হাস্যরসাত্মক অপরাধমূলক চলচ্চিত্র। টি-সিরিজ, অনুরাগ বসু প্রডাকশন্স এবং ইশানা মুভিজের ব্যানারে চলচ্চিত্রটি প্রযোজনা করেছেন ভূষণ কুমার, দিব্যা খোসলা কুমার, কৃষাণ কুমার, অনুরাগ বসু, তানি বসু ও দীপশিকা বোস। তারকাবহুল এই চলচ্চিত্রে অভিনয় করেছেন অভিষেক বচ্চন, আদিত্য রায় কাপুর, রাজকুমার রাও, পঙ্কজ ত্রিপাঠি, ফাতিমা সানা শেখ, সানিয়া মালহোত্রা, রোহিত সুরেশ সরফ, পার্ল মানি এবং ইনায়েত বর্মা। চলচ্চিত্রটি ২০২০ সালের ১২ নভেম্বর নেটফ্লিক্সে দীপাবলির দিনে মুক্তি দেওয়া হয়।
কাহিনি সংক্ষেপ
চলচ্চিত্রের শুরুতে কালো রঙের কোট পরিহিত এবং সাদা পোশাক পরিহিত দুজন ব্যক্তি অপর একজন ব্যক্তির আগমনের বিষয়ে একে অপরের সাথে কথা বলে এবং লুডু খেলতে শুরু করে, এর মধ্য দিয়ে চলচ্চিত্রটি শুরু হয়।